Vi boede 14 dage i Casa Blava II og stedet levede fuldt ud op til vores forventninger. Faktisk overgik det disse.
Huset er forsynet med alle de ting, man har brug for og er holdt i meget smagfuld stil. Der er den mest fantastiske udsigt fra terrassen.
Vi brugte stedet som udgangspunkt for gå- og løbeture i det overvældende smukke område og for udflugter rundt på øen. Vi besøgte strande flere steder på øen, men den i Port de Soller var vores favorit, da den er helt perfekt til tre store teenagebørn, der gerne vil svømme (ikke kun soppe) og spille bold.
Carla var den perfekte vært. Hun mødte os ved ankomsten og kørte vores bagage op til huset i sin bil. Under opholdet var hun hurtig til at besvare og hjælpe os med de spørgsmål, vi måtte have.
Vi kan varmt anbefale at bo hos Carla i Casa Blava II, og vi vil meget gerne tilbage igen.